stanford-oval/wikipedia huggingface dataset:
האקדמיות הפדרליות של ארצות הברית
תשע אקדמיות שיכולות להיות מסווגות באופן רופף כאקדמיה צבאית, שרובן בתי ספר לתארים מתקדמים

אוניברסיטת שירותים אחידים למדעי הבריאות (אנ') (USU) (1972)
האוניברסיטה לביטחון לאומי (NDU), ידוע בשם "אן־די־יו" (1976)
המכון הטכנולוגי של חיל האוויר (אנ') (AFIT) (1919)
מכללת המלחמה של חיל האוויר (אנ') (AWC) (1946)
אוניברסיטת חיל הנחתים (אנ') (MCU) (1989)
בית הספר של הצי ללימודים מתקדמים (NPS) (1909)
מכללת המלחמה של הצי (NWC) (1884)
מכללת פיקוד ומטה הכללי של צבא ארצות הברית (אנ') (CGSC) (1881)
מכללת המלחמה של צבא ארצות הברית (USAWC) (1901)
חמש אקדמיות פדרליות שאינן צבאיות

מכון שירות החוץ (אנ') (FSI) (1947)
המרכז להכשרת אכיפת החוק הפדרלי (אנ') (FLETC) (1970)
האקדמיה הלאומית לבריאות ובטיחות במכרות של ארצות הברית (אנ') (MSHA)(1971)
אקדמיית אף־בי־אֵיי (אנ') (FBI Academy) (1972)
האקדמיה הלאומית לכבאות (אנ') (NFA) (1976)
הדיוויזיה ה-78 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  26 באוגוסט 1939 – 8 במאי 1945 (5 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ה-78 (בגרמנית: 78. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. הדיוויזיה לחמה בקרבות החזית המזרחית, ובכלל זה בקרב קורסק. לאחר מכן שונתה הדיוויזיה לדיוויזיית הפולקסגרנדיר ה-78, ולחמה בחזית המזרחית בקרבות שונים עד סוף המלחמה.
היסטוריה > הדיוויזיה ה-78

הדיוויזיה הוקמה ב-26 באוגוסט 1939 בשטוטגרט. מרבית מגויסי הדיוויזיה היו מבאדן ומווירטמברג, ובהתאם לכך הסמל הראשוני של הדיוויזיה היה צללית של קתדרלת אולם. מפקדה הראשון של הדיוויזיה היה פריץ ברנד. הדיוויזיה הוצבה במילואים ולא השתתפה במערכה בפולין, וגם לא במערכה על צרפת ועל ארצות השפלה. עם זאת, בקיץ 1940 היא הוצבה ככוח כיבוש בבלגיה ובצרפת. ב-25 בנובמבר של אותה שנה נלקח מהדיוויזיה שליש מכוחה כדי לתגבר דיוויזיות אחרות, וכפיצוי היא קיבלה 4,000 טירונים שזה עתה גויסו. במאי 1941 הדיוויזיה הועבר למזרח פולין ושימשה שם ככוח כיבוש. במבצע ברברוסה לחמה הדיוויזיה תחת פיקודו של קורט גאלנקמף, והייתה חלק מהקורפוס ה-13 שהיה חלק מהארמייה הרביעית. הדיוויזיה השתתפה בכיבוש סוקולוב פודלסקי וביילסק פודלסקי ונעה עד הניימן. לאחר מכן כבשה הדיוויזיה את אזור ברזינה ונעה עד הדנייפר באזור מוהילב.
הדיוויזיה נעה יחד עם כל הכוח הגרמני עמוק לתוככי ברית המועצות, והגיעה עד שערי מוסקבה, שם נבלם הכוח הגרמני ב-3 בדצמבר 1941 בקרב על מוסקבה. לאחר הקרב הועבר הדיוויזיה לגסאטסק, שם נותרה עד ספטמבר 1942. הדיוויזיה השתתפה בקרבות נגד הצבא האדום באזור רז'ב, וספגה במסגרתם אבדות כבדות. ב-1 בינואר 1943 שונה שמה ל"דיוויזיית הסער ה-78" (78. Sturm-Division), ובהתאם לכך שונה הסמל שלה לפרוטזת הברזל של גץ פון ברליכינגן, והיא הועברה לסיטסקובקה. בהתאם לשינוי בשם, חוזק כושר התקיפה של הדיוויזיה, והועברו אליה יחידות ארטילריה חדשות וציוד מתקדם. ביולי 1943 הדיוויזיה נכללה במסגרת הקורפוס ה-23 שהיה חלק מהארמייה התשיעית, והשתתפה עמו בקרב קורסק. במהלך מבצע בגרטיון ביוני 1944, נכללה הדיוויזיה במסגרת הקורפוס ה-27, שהיה חלק מהארמייה הרביעית. הדיוויזיה הוצבה באורשה, על המסלול בין מוסקבה למינסק. כוחות הצבא האדום כיתרו לחלוטין את קבוצת ארמיות מרכז, והשמידוה כליל, ובכלל זה גם את הדיוויזיה ה-78. יחידותיה של הדיוויזיה ששרדו, והצליחו להימלט מהכיתור, הועברו לדיוויזיית הפולקסגרנדיר ה-565.
דיוויזיית הסער ה-78 הוקמה מחדש ב-27 ביולי 1944 בפיקודו של זיגפריד רספ. היא הייתה חלק מקבוצת ארמיות צפון אוקראינה ולחמה יחד עמה בקרבות בגליציה.
היסטוריה > דיוויזיית הפולקסגרנדיר ה-78

ב-9 באוקטובר 1944 הפכה הדיוויזיה לדיוויזיית הפולקסגרנדיר ה-78, והיא הועמדה תחת פיקוד הארמייה ה-17. הדיוויזיה השתתפה במבצע ויסלה-אודר, ולאחר מכן שונה שמה לדיוויזיית הפולקסשטורם ה-78. לאחר מכן לחמה הדיוויזיה כחלק מארמיית הפאנצר הראשונה בקרבות בשלזיה ובמוראביה, ובסוף המלחמה נפלו שרידיה בשבי הרוסי.
מפקדים

| שם | כהונה |
| --- | --- |
גנרל חיל התותחנים פריץ ברנד: 26 בספטמבר 1939 - 1 באוקטובר 1939
גנרל חיל התותחנים קורט גאלנקמף: 1 באוקטובר 1939 - 29 בספטמבר 1941
גנרלוטננט אמיל מארקגראף: 29 בספטמבר 1941 - 19 בנובמבר 1941
גנרל חיל הרגלים פאול וולקרס: 19 בנובמבר 1941 - 1 באפריל 1943
גנרלוטננט הנס טראוט: 1 באפריל 1943 - 1 בנובמבר 1943
גנרלוטננט הוברט פון לאריש: 1 בנובמבר 1943 - 6 ביולי 1944
גנרל חיל הרגלים זיגפריד רספ: 12 ביולי 1944 - 23 בספטמבר 1944
גנרלמיור אלואיס ובר: 23 בספטמבר 1944 - 1 בדצמבר 1944
גנרלוטננט הראלד פון הירשפלד: 1 בדצמבר 1944 - 18 בינואר 1945
גנרלמיור וילהלם נאגל: 18 בינואר 1945 - 1 במאי 1945
גנרלמיור אריך גייסלר: 1 במאי 1945 - 8 במאי 1945
הדיוויזיה ה-75 (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 אירועים ותאריכים
 תקופת הפעילות:  25 ביוני 1917 – 1 באפריל 1920 (שנתיים)
 מלחמות:  מלחמת העולם הראשונה
 פיקוד
 דרגת המפקד:   מייג'ור גנרל
הדיוויזיה ה-75 של הצבא הבריטי הייתה דיוויזיה בריטית אשר לחמה במלחמת העולם הראשונה.
היסטוריה > הקמת הדיוויזיה

ב-16 במרץ 1917 משרד המלחמה נתן ל-EEF אישור להקים דיוויזיה בריטית חדשה מגדודי חי"ר של הכוח הטריטוריאלי שהגיעו למצרים כתגבורת מהודו. אלה היו בעיקר מהדיוויזיות ה-43 (וסקס) וה-45 (וסקס ה-2), שהפליגו להודו ב-1914 כדי להקל על חיילים סדירים. הדיוויזיה קיבלה את המספר 75, והיא כללה את חטיבות הרגלים ה-232, ה-233 וה-234. מייג'ור גנרל פיליפ פיילין מהבריגדה ההודית ה-29 הועלה לפקד על הדיוויזיה החדשה.
החטיבה ה-232 החלה להיווצר במואסקר ב-14 באפריל 1917, אך ב-24 במאי הורה משרד המלחמה לכלול גם כמה גדודי צבא הודו הבריטית כדי לזרז את הקמת הדיוויזיה. הראשון שבהם הגיע מהבריגדה ההודית ה-29 של פיילין. משרד המלחמה החליט ב-11 ביוני שהדיוויזיה צריכה להיות 'הודית', עם הקמת גדוד בריטי אחד ושלושה גדודים הודים לכל חטיבה. אולם הסבה זו הושלמה רק בקיץ 1918. תהליך הרכבת הדיוויזיה נמשך: החטיבה ה-233 החלה להתאסף בזיתון ב-25 במאי 1917, אך אז מונתה על הגנות רפא בסיני והצטרפה לדיוויזיה ה-75 רק ב-18 באוגוסט. הדיוויזיה הוקמה באופן רשמי ב-25 ביוני כאשר החטיבה ה-234 החלה להתאסף באל עריש.
מציאת הארטילריה הדרושה לדיוויזיה היוותה קושי אמיתי. חטיבת שדה חדשה CLXXII הגיעה לאלכסנדריה מבריטניה ב-23 ביולי, ופורקה מיד כדי ליצור את הגרעין של שתי חטיבות טריטוריאליות מהשורה השנייה, CLXXII ו-XXXVII, שקיבלו את מספר היחידות שפורקו בצרפת. חטיבת השדה השלישית הגיעה מדרום אפריקה ביולי, והצטרפה לדיוויזיה ה-75 ב-12 בספטמבר לאחר שאורגנה מחדש וצוידה מחדש בתותחי 18 פאונד. עם זאת, בגלל המחסור בהוביצרים 4.5 אינץ', רק באוקטובר קיבלו החטיבות הבריטיות את סוללות ההוביצרים שלהן, והבריגדה הדרום אפריקאית לא הגיעה אלא רק באפריל שלאחר מכן.
היסטוריה > פעילות הדיוויזיה

הדיוויזיה ה-75 הצטרפה לקורפוס ה-21 והשתתפה במערכה בארץ ישראל, החל בקרב עזה השלישי ב-27 באוקטובר 1917, שהוביל ללכידת עזה (6–7 בנובמבר), ותחנת הרכבת נחל שורק (13–14 בנובמבר) קרב נבי סמואל (20–24 בנובמבר). באביב 1918 הייתה הדיוויזיה מעורבת בפעולות בבעל חצור (11–12 במרץ) ובברוקין (9–11 באפריל). לאחר ארגון מחדש בקיץ 1918, הדיוויזיה ה-75 הצטרפה למתקפה האחרונה של הגנרל אלנבי (קרב מגידו). בקרב השרון (19 בספטמבר), קיבלה הדיוויזיה ה-75 את המשימה לכבוש את מיסקה ואת מערכת התעלות סביב הכפר אט טיר, שהוחזקו על ידי הדיוויזיה העות'מאנית ה-49, ונכבשו לאחר לחימה קשה.
היסטוריה > פירוק הדיוויזיה

לאחר סיום הלחימה ב-19 בספטמבר, הדיוויזיה ה-75 ושאר הקורפוס ה-21 נותרו בעבודות שיקום ותיקון דרכים עד שנחתמה שביתת הנשק עם הטורקים ב-31 באוקטובר. שחרור הדיוויזיה החל מוקדם בשנת 1919, אבל הדיוויזיה ה-75 נבחרה לחיל הכיבוש בארץ ישראל. במרץ 1919 היא חזרה לתפקיד חיל מצב במצרים, והפכה לאחראית לאזור הדלתא המזרחית, ששמה שונה לאזור הדיוויזיה ה-75. לדיוויזיה זו צורפו יחידות רבות אחרות. לאחר יולי 1919 החלו הפרעות במצרים לדעוך, ויחידות החלו להתפזר לארצות מולדתם. ב-1 באפריל 1920 הועברו אזור הדיוויזיה והחיילים הנותרים לידי הדיוויזיה ה-10 (אירית) והדיוויזיה ה-75 חדלה להתקיים.
סמל הדיוויזיה

סמל הדיוויזיה נקבע למפתח בעקבות קרב נבי סמואל כדי לסמן את היותה של הדיוויזיה "מחזיקת המפתח" בדרך לירושלים.
הוד (נביא האסלאם)

הוּד (בערבית: هود) בדת האסלאם הוא נביא מערב הקדומה, המוזכר בקוראן בסורה הנושאת את שמו - סורת הוד (11) - ובמספר סורות נוספות.
הוד ושבט עאד, מיניאטורה מתוך "סיפורי הנביאים"
רקע היסטורי

הוד השתייך לשבט (או ממלכת) עאד, שנקרא על שם אבי השבט המתייחס לנח דרך אביו עוץ בן ארם. המסורת האסלאמית בדרך כלל קושרת את הוד עם צאצאי נח דרך מייסד השבט עאד, בנו של עוץ בן ארם בן שם בן נח. מסורת אחרת קושרת אותו עם חבר או עבר. הוא נחשב לאחד מחמשת הנביאים ה"ערביים" המוזכרים בקוראן (הוד, צאלח, אבראהים, שועייב ומוחמד). הוד נשלח כנביא אל בני עמו כדי להורות להם לעבוד את האל האחד ולנטוש את עבודת האלים המרובים, אך הם לא שמעו לו ולכן האל המיט עליהם חורבן. שבט עאד ישב באזור הנקרא "אל-אחקאף" (ערבות החול או דיונות), כנראה בדרום ערב.
רקע היסטורי > אזכורים בקוראן

הוד מופיע מספר פעמים בקוראן:
סורה 7 [ממרום החומה], פס' 65–72
סורה 11 [הוד], פס' 50–60
סורה 23 [המאמינים], פס' 32–41 (לא מוזכר בשמו, אך מובן שמדובר בו)
סורה 26 [המשוררים], פס' 123–140
מקום קבורתו

"קבר הוד" נמצא בעמק בֵּרְהוּת (או בַּלַהוּת) בחצרמוות ומשמש כאתר עלייה לרגל. מסורות שונות ממקמות את קברו של הוד במקומות אחרים: בין באר זמזם והכעבה, או בקיר המזרחי של המסגד הגדול בדמשק.
ראו גם

נביאי האסלאם
קוראן
הערות שוליים

↑  ספר בראשית, פרק י', פסוק כ"ג
1 2 3  Wensinck, A.J. and Pellat, Ch., “Hūd”, in: Encyclopaedia of Islam, Second Edition, s.v.
↑  קוראן 46, פס' 21–26.
↑  Scott B. Noegel, Brannon M. Wheeler, The A to Z of Prophets in Islam and Judaism, Scarecrow Press, 2010, p. 141.
↑  שמות הסורות לפי תרגומו של אורי רובין, הקוראן, תל אביב, 2005.
| --- | --- |
בקרת זהויות :  GND: 14208137X  LCCN: nr2003030778  TDVİA: hud  VIAF: 27010064   WorldCat (עם VIAF): 27010064
דקוטה קאי

| --- | --- |

קאי, אפריל 2018
 לידה:  6 במאי 1988 (בת 36) אוקלנד, ניו זילנד
 שם במה:  דקוטה קאי איווי קינג קוטה
 משקל:  55 ק"ג
 גובה:  1.68 מטר
 לאום:  ניו זילנדי
 קריירה מקצוענית:  דצמבר 2007 – 2022 (כ־14 שנים) 
 מאמנים:  Impact Pro Wrestling
 ליגות:  WWE
 מידע אישי
 בן או בת זוג:  Karl Fredericks (יולי 2024–?) 
 
צ'רי קראולי (באנגלית: Cheree Crowley; נולדה ב-6 במאי 1988) הידועה יותר בשם הבמה שלה, דקוטה קאי היא מתאבקת ניו זילנדית, המופיעה בארגון ההיאבקות WWE בתוכנית הדגל Raw.
קריירת היאבקות מקצועית > ניו זילנד והמעבר לאוסטרליה (2007–2016)

איווי ערכה את הופעת הבכורה שלה בזירה בדצמבר 2007 בארגון בשם Impact Pro Wrestling, הממוקם באוקלנד.
בספטמבר 2011 היא ערכה את הבכורה שלה בארגון האוסטרלי PWAA בניצחון על קלי סקייטר. כעבור שנה, איווי הפכה לאלופת הנשים הראשונה של הארגון IPW, ושבוע לאחר מכן זכתה בתואר נוסף לאחר ניצחון בגמר על ג'סי מקאיי.
קריירת היאבקות מקצועית > ארגונים עצמאיים אמריקאיים (2013–2016)

איווי ערכה את הופעת הבכורה שלה בארגון הנשים Shimmer ב-6 באפריל 2013 בקרב מחומש. בארגון רשמה ניצחונות על קימבר לי, ריה אוריילי וניקול מת'יוס.
ב-19 באפריל 2013 ערכה את הופעת הבכורה שלה בארגון Shine כשהיא מפסידה למרסדס מרטינז. שנה לאחר מכן איווי וסקייטר הפסידו לליבה בייטס ומיה יים בקרב על אליפות הזוגות של הארגון.
קריירת היאבקות מקצועית > World Wonder Ring Stardom‏ (2015–2017)

ב-6 בדצמבר 2015 איווי ערכה את הופעת הבכורה שלה בארגון היפני Stardom כשהקרב הראשון שלה היה הזכייה באליפות השלישיות של הארגון ביחד עם הירויו מטסומוטו וקלי סקייטר. הן הפסידו את התואר ב-28 בפברואר 2016 לאיאו שיראי, קיירי הוג'ו (לימים, קיירי סיין) ומאיו איוואטאני.
קריירת היאבקות מקצועית > WWE > הופעות מוקדמות (2015–2017)

ב-14 באוקטובר 2015 במסגרת התוכנית NXT קראולי התחרתה תחת שם הבמה איווי בהפסד לניה ג'קס בקרב הבכורה של ג'קס. חודשיים לאחר מכן, קראולי חתמה על חוזה ב-WWE. ולאחר כמה חודשים נודע שהיא תיטול חלק בטורניר הנשים לזכר מאי יאנג תחת השם דקוטה קאי. בסיבוב הראשון ניצחה קאי את קאוויטה דווי, בסיבוב השני גברה על ריאה ריפלי, אך ברבע הגמר הודחה על ידי קיירי סיין.
קריירת היאבקות מקצועית > WWE > הבכורה ב-NXT‏ (2017–2019)

ב-25 באוקטובר 2017 קאי ערכה את קרב הבכורה הטלוויזיוני שלה בקרב באטל רויאל, שבו היא הודחה על ידי סייג' בקט. ב-10 בינואר 2018 קאי נוצחה על ידי שיינה בייזלר, לאחר שהשופט החליט לעצור את הקרב בשל תקיפותיה הבלתי פוסקות של בייזלר. ב-14 במרץ קאי השיגה את ניצחון הבכורה שלה לאחר שניצחה את לייסי אוואנס. קאי נטלה חלק במופע המקדים לאירוע רסלמניה 34, בקרב באטל רויאל נשים לצד כמה מתאבקות נוספות מ-NXT. ב-30 במאי קאי התמודדה מול שיינה בייזלר על אליפות הנשים של NXT והפסידה לה. ב-20 ביוני קאי נוצחה על ידי ביאנקה בלאייר ושבועיים לאחר מכן, ב-4 ביולי, קאי ניצחה את סנטנה גארט. ב-29 באוגוסט, דקוטה קאי גברה על אלייה. ב-19 בספטמבר, קאי ודיאונה פוראזו הפסידו בקרב זוגות לאלייה ולייסי אוואנס. ב-24 באוקטובר, קאי ניצחה את קילר קלי בפרק השני של התוכנית NXT UK. בתוכנית NXT UK ששודרה ב-7 בנובמבר (אך הוקלטה ב-29 בספטמבר), קאי נוצחה על ידי טוני סטורם. באותו התאריך (בתוכנית NXT שהוקלטה ב-17 באוקטובר), קאי גברה על טיינרה קונטי. ב-14 בנובמבר, קאי לקחה חלק בטורניר אשר קבע את אלופת הנשים הראשונה של NXT UK, כשבסיבוב הראשון היא ניצחה את נינה סמואלס, אך בשבוע לאחר מכן הפסידה בסיבוב השני לריאה ריפלי. ב-5 בדצמבר במסגרת התוכנית NXT, קאי הפסידה לשיינה בייזלר. במופע שאינו שודר לטלוויזיה, שהתקיים ב-7 בדצמבר, קאי ספגה פציעה במהלך קרב שבו חברה לשורותיהן של קיירי סיין וקנדיס לאריי נגד שיינה בייזלר, ג'זמין דיוק ומרינה שפיר. לאחר מכן, נודע שקאי קרעה את הרצועה הצולבת הקדמית והיא תיעדר מפעילות במשך כשישה עד תשעה חודשים. ב-19 בדצמבר (שודר בתאריך זה, אך התקיים למעשה ב-28 בנובמבר), קאי ואיאו שיראי ניצחו את ג'זמין דיוק ומרינה שפיר. ב-25 בספטמבר 2019 בתוכנית NXT, קאי שבה לזירה וגברה בקרב יחידים על טיינרה קונטי. שבועיים לאחר מכן, קאי נוצחה על ידי ביאנקה בלאייר. ב-23 באוקטובר בתוכנית NXT, קאי וטיגן נוקס ניצחו את ג'זמין דיוק ומרינה שפיר בקרב אשר קבע את זהות המועמדות לאליפות זוגות הנשים של ה-WWE לקרב אשר התקיים בשבוע לאחר מכן. בקרב זה, קאי ונוקס כשלו בניסיונן לזכות באליפות זוגות הנשים לאחר שהפסידו לאסקה וקיירי סיין.
קריירת היאבקות מקצועית > WWE > Damage CTRL‏ (2022–היום)

ב-30 ביולי 2022 במסגרת האירוע סאמרסלאם, קאי הוחתמה ב-WWE בחזרה, כשהופיעה לצידן של ביילי ואיאו סקיי (לשעבר איאו שיראי), כשהשלוש ייסדו קבוצה. היא הצטרפה באופן רשמי למותג Raw, כשביססה את דמותה כבלתי חביבה על הקהל. היא ערכה את הבכורה שלה במותג זה לילה לאחר מכן בפרק העוקב של התוכנית Raw, כשתקפה ביחד עם ביילי וסקיי את בקי לינץ', אלכסה בליס ואסקה. ב-8 באוגוסט, קאי וסקיי ניצחו את דנה ברוק וטמינה בסיבוב הראשון של הטורניר להכתרת אלופות זוגות הנשים של ה-WWE, כשבשלב חצי הגמר הן גברו על בליס ואסקה. לעומת זאת, השתיים נוצחו בשלב הגמר על ידי אלייה וראקל רודריגז. חרף ההפסד, הן הצליחו לשים ידן על אליפות זו ב-12 בספטמבר בפרק של התוכנית Raw, כאשר הן ניצחו את אותן אלייה ורודריגז וזכו באליפות זוגות הנשים. ב-3 באוקטובר, קאי רשמה ניצחון על קנדיס לאריי. ב-21 באוקטובר בפרק של התוכנית סמאקדאון, קאי וסקיי הגנו בהצלחה על חגורות האליפות מול ראקל רודריגז ושוטצי. ב-31 באוקטובר בפרק של התוכנית Raw, קאי וסקיי הפסידו את חגורות האליפות לאלכסה בליס ואסקה. ב-16 בדצמבר בפרק של התוכנית סמאקדאון, השתיים רשמו הגנה מוצלחת נוספת על התואר, הפעם מול ליב מורגן וטיגן נוקס. ב-27 בפברואר 2023, קאי וסקיי הפסידו את חגורות האליפות לבקי לינץ' וליטה.
חיים אישיים

לקראולי יש אח בשם ארל ואחות בשם ניירין, הצעירים ממנה. היא הייתה מעצבת גרפית לפני שהפכה להיות מתאבקת. קראולי מאורסת למתאבק האוסטרלי ברנדן ויק, ששם הבמה שלו הוא אליוט סקסטון.
אליפויות והישגים

הישגים בארגון ההיאבקות Impact Pro Wrestling – IPW
אליפות הנשים של IPW‏ (3 פעמים)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-21 מתוך 50 המתאבקות הטובות ביותר לשנת 2016
הישגים בארגון ההיאבקות Pro Wrestling Women's Alliance – PWWA
אליפות הנשים של PWWA (פעם אחת)
הישגים בארגון ההיאבקות Shimmer Women Athletes
אליפות הזוגות של Shimmer (פעם אחת)  - עם היידי לאבלייס
הישגים בארגון ההיאבקות World Wrestling Entertainment – WWE
אליפות זוגות הנשים של ה-WWE (פעמיים)  - עם איאו סקיי
אליפות זוגות הנשים של NXT (פעמיים, האלופות הראשונות)  - עם ראקל גונזלס
טורניר הזוגות לזכר דאסטי רודס (2021)  - עם ראקל גונזלס
פרסי סוף השנה של NXT (פעם אחת)
הכוכב העתידי של NXT‏ (2019)
הערות שוליים

↑  ה-WWE מחתימים שלוש מתאבקות חדשות
↑  קאי קרעה את הרצועה הצולבת הקדמית; תחמיץ 9-6 חודשים
| זוכי טורניר הזוגות לזכר דאסטי רודס |
| --- | --- | --- |
| גברים | פין באלור וסמואה ג'ו (2015) •‏ The Authors of Pain (אקאם ורזאר) (2016) •‏ The Undisputed Era (אדם קול וקייל אוריילי) (2018) • אליסטר בלאק וריקושט (2019) •‏ The BroserWeights (מאט רידל ופיט דאן) (2020) •‏ MSK (נאש קרטר ווס לי) (2021) • האחים קריד (ברוטוס וג'וליוס קריד) (2022) |  |
| נשים | דקוטה קאי וראקל גונזלס (2021) • איאו שיראי וקיי לי ריי (2022) |  |
קאי (שמאל) במהלך קרב מול ניקי קרוס, אפריל 2018
קאי לפני קרב, ינואר 2020
דרור (תנועה)

סמל תנועת דרור
תנועת דרור הייתה תנועה ציונית סוציאליסטית שפעלה בגולה. התנועה דגלה בחינוך לערכים לאומיים וסוציאליסטיים, טיפוח תרבות יהודית, לימוד השפה העברית והגשמה עצמית חלוצית על פי עקרונות הציונות.
במהלך ההיסטוריה היו שלוש תנועות נוער יהודיות-ציוניות בשם "דרור":
תנועת נוער שנוסדה ברוסיה ואוקראינה הרוסית
פרייהייט (דרור ביידיש)
תנועת "דרור" בגליציה
הקמת התנועה

ב-1917 פרשה סיעה בשם "עת לבנות" מההסתדרות הציונית הרוסית והקימה תנועה בשם "פדרציית דרור" שהתנגדה להלך הרוח של הנהגת העם היהודי סביב הצהרת בלפור, מתוך אמונה כי העצמאות הלאומית היהודית לא תושג על ידי מתן הכשר מצד אומות העולם אלא על ידי פעולה אקטיבית יהודית-ציונית של עלייה. בין 1917 ל-1922 חתרה "פדרציית דרור" לעצמאות בתוך ההסתדרות הציונית העולמית בלא הצלחה.
בעקבות רדיפות של המשטר הסובייטי היגרה מנהיגותה של פדרציית דרור לפולין ופעילותה נפסקה באוקראינה. הנהגה זו מצאה את דרכה אל מרכז "החלוץ" ותפסה חלק פעיל בהקמת תנועת "החלוץ הצעיר" ב-1925. ב-1938 התאחדה תנועת החלוץ הצעיר עם תנועת "פרייהייט" (דרור ביידיש) – תנועת הנוער של תנועת פועלי ציון שהייתה תנועת נוער עובד שהוקמה עוד בשנת 1926 והיוותה תנועת נוער ואיגוד מקצועי לנוער יהודי עובד (בדומה לתנועת "הנוער העובד" בארץ ישראל). שמה של התנועה המאוחדת "פרייהייט-החלוץ הצעיר דרור". בדומה לתנועות נוער אחרות בפולין, קיימה התנועה קיבוצי הכשרה ומחנות נוער.
פעולתה במלחמת העולם השנייה

כשהחלה מלחמת העולם השנייה הצליחו מנהיגי התנועה למלט עצמם מבעוד מועד לצד המזרחי של פולין שהיה בשליטת ברית המועצות, אולם שם הם התכנסו והחליטו לחזור ולפעול בשטח הכבוש הגרמני של פולין, ולכן הסתננו חזרה לוורשה. תנועת דרור פעלה בגטאות, המשיכה לקיים חוות הכשרה, ופעילות חינוכית בכלל שמתוכה נודעה במיוחד הגימנסיה המחתרתית, גימנסיה דרור-החלוץ בגטו ורשה, שבה למדו כ-120 תלמידים (על שם גימנסיה זו קרויה רשת דרור בתי חינוך). כמו כן קיימו סמינר מדריכים שכלל מדריכים מכל רחבי פולין ונועד להכשיר אותם להמשכיותה של התנועה בגטאות השונים. אנשי תנועת דרור בפולין היו בין מקימי האי"ל – הארגון היהודי הלוחם והשתתפו במרד גטו ורשה ובפעילות מחתרתית בערים אחרות בפולין. בין הלוחמים במרד מתנועת דרור, נמנים יצחק צוקרמן שהיה סגן מפקד המרד וצביה לובטקין. טמה (תמרה) שניידרמן שלחמה ונהרגה במהלך המרד הקטן בגטו ורשה. על המרד בגטו ביאליסטוק פיקד מרדכי טננבאום וברונקה ויניצקה (קליבנסקי) הייתה נציגת המחתרת בצד הארי והבריחה נשק לחבריה שבגטו.
לאחר מלחמת העולם השנייה

אחרי המלחמה המשיכה "דרור" לפעול כתנועת נוער ציונית סוציאליסטית בחו"ל, הקשורה ומחנכת לקיבוץ המאוחד. "דרור" הידקה את קשריה עם תנועת האחות הארץ ישראלית, "המחנות העולים". למשל, לאחר המלחמה שלחה תנועת "המחנות העולים" שליחים ל"דרור", יצחק צוקרמן השתתף עם הגעתו לארץ בדיוני מרכז המחנות העולים ועוד. בשנות החמישים התאחדו שתי התנועות תחת השם "דרור - המחנות העולים". בעקבות הקמת התנועה הקיבוצית המאוחדת, בשנת 1980 התאחדה תנועת דרור עם תנועת הבונים, החלישה את קשריה עם תנועת "המחנות העולים" ושינתה את שמה לתנועת הבונים דרור, שרקמה קשרים מתהדקים עם תנועת הנוער העובד והלומד. חברי התנועה שעלו לארץ הצטרפו ליישובי הקיבוץ המאוחד. במדינות המגרב פעלה התנועה במחתרת להעלאת יהודים לישראל, ולקחה חלק משמעותי בפרויקט עליית הנוער ממרוקו בשנות החמישים.
דרור-ישראל

בשנת 2006 הקימו חברי תנועת הבוגרים של הנוער העובד והלומד את תנועת דרור-ישראל על שמה ובמורשתה של תנועת דרור.
חווקה פולמן-רבן, חניכת תנועת דרור ההיסטורית וחברה באי"ל בוורשה גרסה כי:
תנועת 'הנוער העובד' של היום ממשיכה את אופייה וערכיה של תנועת 'דרור' החלוצית של לפני המלחמה ובזמן המלחמה, במחתרת ובמרד
בנאום בבית העלמין של לוחמי הגיטאות ביום השואה תשס"ו אמר פסח האוספטר, מזכ"ל דרור-ישראל:
...בשמו של המרכז החי הכלל תנועתי,
אשר עמס על כתפיו ההסכמה ההכרעה, 
להקים את התנועה דרור מאפר, עפר, השיכחה ההשכחה 
ולתת לה חיים על זו האדמה...
ראו גם

המחנות העולים
דרור ישראל
הנוער העובד והלומד
דרור בתי חינוך
מרד גטו ורשה
פיין און גבורה
לקריאה נוספת

דוד גוטספורכט, חיים הדרי, אהרן ריכמן (עורכים), ספר דרור, תל אביב: הקיבוץ המאוחד, 1947.
אברהם תרשיש, יוסקה רבינוביץ, חיים דן (עורכים), קובץ דרור: מן המהפכה הרוסית אל המהפכה העברית. תנועה דרור ברוסיה ובפולין, רמת אפעל ותל אביב: מכון טבנקין והקיבוץ המאוחד, 1981.
שמואל ניצן (עורך) תנועת דרור בגליציה, בית לוחמי הגטאות והוצאת הקיבוץ המאוחד, תשמ"ד
הערות שוליים

↑  חווקה פולמן-רבן, דברים בבית, גיליון מידע פנימי מס' 31, בית לוחמי הגטאות 29 בדצמבר 1998
↑  פסח האוספטר, מתוך נאום בבית העלמין של לוחמי הגיטאות, יום השואה, תשס"ו, 24 באפריל 2006
| --- | --- |
בקרת זהויות :  NLI: 987007310307205171  VIAF: 145948220   WorldCat (עם VIAF): 145948220
הארי ג'אד

| --- | --- |

 לידה:  23 בדצמבר 1985 (בן 38) קלמספורד, אנגליה
 שם לידה:  Harold Mark Christopher Judd 
 מוקד פעילות:  הממלכה המאוחדת 
 תקופת הפעילות:  מ-2004
 מקום לימודים:  בית הספר אפינגהאם, Old Buckenham Hall School 
 סוגה:  רוק פופ/רוק
 שפה מועדפת:  אנגלית 
 כלי נגינה:  מערכת תופים 
 חברת תקליטים:  Island
 בן או בת זוג:  Izzy Judd (21 בדצמבר 2012–?) 
 www.mcfly.com
 פרופיל ב-IMDb
 
הארולד מארק כריסטופר ג´אד (באנגלית: Harry Mark Christopher Judd; נולד ב-23 בדצמבר 1985 בקלמספורד, אנגליה) הוא המתופף של להקת הפופ-רוק הבריטית "מקפליי", לצידם של חברי הלהקה טום פלטצ'ר, דני ג'ונס ודאגי פוינטר.
ביוגרפיה

ג´אד נולד בקלמספורד, אסקס. ג'אד הוא הצעיר במשפחה, יש לו אח בשם איתן ואחות בשם קימברלי. הוא למד בבית-הספר אפינגהאם. הארי ג´אד מתופף במשך חמש שנים, ויש לו מעט קטעי שירה במקפליי, במסע הופעות הוא נוהג לשיר בגרסה מיוחדת את השיר Hero של אנריקה איגלסיאס. הוא לימד את עצמו לנגן בתופים. הלהקות האהובות עליו הן "The Who", להקת הרוק הקנדית Simple Plan, להקת הרוק האמריקנית Dashboard Confessional, דה יוזד, בלינק-182 והביטלס.
הוא מעורב לאחרונה בקמפיין צדקה הנקרא Rupert´s Fund, בהוקרה לחבר ותיק שחלה בלוקמיה בנעוריו, למרות שזה האחרון החלים מאז. במרץ 2006 ג´אד השתתף ב-Sport Relief – All Out For India, טיול של קבוצת סלבריטאים שטיילו בהודו כחלק מקבוצת קריקט, על מנת לסייע בגיוס כספים לילדים הגרים שם.
ב-2006, הופיע ג'אד בסרטה של לינדזי לוהן Just My Luck עם שאר חברי הלהקה, זה היה בזמן שלהארי היה קשר רומנטי עם לינדזי לוהן, אף על פי שהיא מכחישה זאת.
הארי נשוי לכנרית בשם איזי, שניגנה במסע ההופעות Wonderland של מקפליי בשנת 2005.
ד'תרפ"ב

ד'תרפ"ב (4682)  היא שנה עברית  אשר  החלה ביום א' בתשרי, אור ל-6 בספטמבר 921 (לפי הלוח היוליאני, שהיה נהוג אז), והסתיימה ביום כ"ט באלול, 25 בספטמבר 922. שנה מסוג השג, היא מעוברת, ואורכה 385 ימים. זו שנה שישית לשמיטה.
אירועים

נתגלעה המחלוקת בקביעת לוח השנה בין רס"ג וגאוני בבל לאהרן בן מאיר וגאוני ארץ ישראל, בשאלת הלוח העברי וקביעת שנה זו.
כ"ג באדר ב' (לפי הבבליים) - הפעם האחרונה שתקופת ניסן של שמואל נפלה בתאריך זה
כ"ו בסיוון (לפי הבבליים) - הפעם האחרונה שתקופת תמוז של שמואל נפלה בתאריך זה
כ"ח באלול (לפי הבבליים) - הפעם האחרונה שתקופת תשרי של שמואל נפלה בתאריך זה
לוח שנה

כאמור, בשנה זו נתגלעה מחלוקת בקביעת הלוח העברי. לדעת חכמי בבל ובראשם רס"ג, השנה הייתה שנת השג, ולדעת חכמי ארץ ישראל ובראשם רבי אהרן בן מאיר גאון, השנה הייתה שנת החא.
לוח שנה > לוח שנה כשיטת רב סעדיה גאון > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
לוח שנה > לוח שנה כשיטת רבי אהרן בן מאיר > מאפייני לוח השנה כשיטת רבי אהרן בן מאיר

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
הדוכסות הגדולה של הסן

הדוכסות הגדולה של הסן (בגרמנית: Großherzogtum Hessen und bei Rhein; ידועה גם כהסן-דרמשטאדט) הייתה מדינה ששודרגה על ידי נפוליאון בשנת 1806 מרוזנות הסן-דרמשטאדט, והתקיימה עד לסיום מלחמת העולם הראשונה.